السلام عليكم ورحمة الله وبركاته. اهلا حضراتكم في المقطع رقم تمنمية وعشرين من مقاطع حظر التجول والحلقة السابعة من حلقات تدبر سورة النساء قبل ما نبدأ عاوز اوضح لحضراتكم ان علم الفرائض
وعلم المواريث مش علم برضه مش كيميا لكن مش معقد يعني لكن محتاج تدريبات ومحتاج يعني مزاكرة اه هذا العلم فرض كفاية يعني يجب على كل مجتمع مسلم ان يكون في هذا المجتمع من يتقن هذا العلم
عشان لما شخص يموت هيروحوا لهذا العالم في قسم لهم التركة حسب الشرف آآ باقول الكلام ده ليه ؟ عشان لو لقيت نفسك اثناء الحلقة دي تايه مني شوية في الارقام والنسب والكلام ده مين هياخد السدس؟ ومين هياخد التلت ؟ ما تقلقش
يعني ما فيش فيها مشكلة لو انت ما انتاش فاهم كل تفصيلة في ايات المواريث لان لا يحتاجها الا انسان يعني الانسان بيحتاجها عند وفاة شخص ممكن يقوم بهذه المهمة عالم ويقسم لنا التركة. لكن لازم تتعلم مسلا ازاي تحسب زكاة مالك
لو انت عندك فلوس هتطلع عليها زكاء لازم تتعلم مسلا كيف تصوم. كيف تتطهر دي حاجة في حاجة اسمها واجب الوقت ايه واجب الوقت يعني واحد دخل الاسلام النهاردة اول حاجة لازم يتعلم فقه الطهارة
غير العقائد والكلام ده لكن في الفقه فقه الطهارة يعرف ايه هي النجاسات وكيف يتطهر من من الجنابة من من النجاسات من اي شيء نتعلم فقه الصلاة فورا لو رمضان بعد كزا شهر لسة رمضان مش دلوقتي
والراجل ده عنده فلوس لازم يتعلم فورا فقه الزكاة عشان يبقى فاهم. قبل فقه الصيام لكن لو رمضان الاسبوع اللي جاي يتعلم فقه الصيام الاول. عشان كده بنسميه واجب الوقت. ايه اولى من ايه؟ في تعلمه
امبارح زي ما شفتم كان دكتور طارق ابو غزالة موجود اسناء التدبر ولفت نزري الى الجانب الاقتصادي في تقسيم المواريث يعني لو الميت رجل اعمال وامواله بتستثمر في السوق بمجرد وفاته وكل التعاملات بتقف
قبل ان تقسم التركة على الورثة بنشوف هو موصي بايه عليه ديون ايه كده ربنا بيقول من بعدي وصية يوصي بها او دين. لان ممكن هيكون موصي بتسليم بضاعة لناس
هو قبض فلوسه؟ لازم نشوف الوصايا ايه يعني مش بالضرورة انه بيوصي لحد اه اه مسلا عليه مسلا اه يعني يعني كجزء من التركة بمعنى انه شخص فقير او ملجأ ايتام لأ ممكن يكون عليه
التزامات تجارية لازم نشوف الوصايا بتاعته كزلك الديون ممكن يكون واخد بضاعة بالاجل ولازم يدفع تمنها للتاجر المستورد. فلازم قبل اي حاجة الوصايا والديون ثم بعد ذلك يقسم المال ايه؟ على الورثة. وقلنا امبارح طبعا للذكر مثل حظ الانثى يندى في الولاد
في اولاده بحيس ان البيزنس لما تبص لها بقى من وجهة نزر آآ اقتصادية البيزنس بالطريقة دي هيستمر وتستمر دورة المال في السوق وفي دراسة هبقى احطها لكم على تويتر صدرت السنة دي عن بداية عام الفين الفين اتنين وعشرين يعني هذا العام كيف
فبدأ نسبة النساء آآ في امريكا اللي فاتحين بزنس وعندهم شركات بتعمل في التجارة والصناعة حوالي واحد وتلاتين في المية ازا النساء نصف الرجال في مسألة الجرأة على الاستثمار اذا توزيع المال بهذه النسبة في الاجيال الشابة المقبلة على الحياة
تزيد من نسبة المال المستثمر في السوق مما يفيد الاقتصاد عموما وخلق فرص عمل وزيادة انتاج وكل هذا بالتالي دائما ستجد شرع الله مفيد للبشر في كل زمان اقرأ بقى معي كده الاية حداشر اللي احنا تدبرناها امبارح. وبعد كده هنقرا اتناشر وناخد النهاردة آآ الاية اتناشر
اقرأ كده الاية حداشر اعوذ بالله السميع العليم من الشيطان الرجيم يوصيكم الله في اولادكم للذكر مثل حظ الانثيين فوق اثنتين فلهن ثلثا ما تركن وان كانت واحدة فلها النصف
ولابويه لكل واحد منهما السدس مما السدس مما ترك ان كان له ولد فان لم يكن له ولد وورثه ابواه فلامه الثلث فان كان له اخوة فلامه السدس من بعد وصيته يوصي بها او دين
ابائكم وابناؤكم لا تدرون ايهم اقرب لكم نفعا. فريضة من الله! ان الله كان عليما حكيما نتدبر بقى النهاردة باقي احكام الميراث في الاية اتناشر اقرا معي الاية اتناشر اتناشر هتخص الازواج والزوجات
ولكم نصف ما ترك ازواجكم ان لم يكن لهن ولد فان كان لهن ولد فلكم الربع مما تركن من بعد وصيتي يوصي يوصينا بها او دين ولهن الربع مما تركتم ان لم يكن لكم ولد. فان كان لكم ولد فلهن الثمن مما تركتم من بعد وصية
توصون بها او دين ان كان رجل يورث كلالة او امرأة وله اخ او اخت فلكل واحد منهما السدس. فان كانوا من ذلك فهم شركاء في الثلث من بعد وصيتي يوصى بها او دين غير مضار
وصية من الله والله عليم حليم ولكم نصف ما ترك ازواجكم الكلام للرجال ولا للنساء من السياق لكم نصف ما ترك ازواجكم ان لم يكن لهن ولد نون النسوة يبقى الكلام للرجال اللي ماتت زوجاتهم
لكم نصف ما ترك ازواجكم ان لم يكن لهن من النسوة. ولد ان كلمة الزوج تقبل الذكر والانثى ان كان لهن ولد فلكم الربع مما تركن من بعد وصية يوصين بها او دين. يبقى الراجل اللي زوجته تموت وما عندهاش عيال ياخد
نصف التركة. ولو عندها عيال ياخد الربع طبعا ده من بعدي وصية يوصين بها او دين. وان ربنا قدم الوصية على الدين لان الدين يوجد من يطالب به وطبعا من احكام الوصية قلنا امبارح انه لا وصية لوارث
حد يوصي لحد من الورثة بالتالي لا يجوز ان انسان يوصي لا لاولاده ولا لابوه ولا لامه ولا لزوجته اي حد بيسرق اذا وصى آآ لقريب لا يرث آآ يعني لو في قريب من اقربائه مش من الورثة
ممكن يوصله ولكن ازا حصل تغير في خريطة العيلة فاصبح هذا القريب يرث يبقى خلاص اه اه الوصية ما تنفزش مثلا الابن مات قبل الاب الحالة دي اخو المتوفى هيورس. ما هو لو لو المتوفى عنده ابن واحد
يبقى هيحجب عمه لكن لو الابن مات قبل الاب ما يموت. وبعد كده الاب مات اصبح ما فيش ولد ما عندوش ولد آآ ذكر في الحالة دي الاخ يونس لو كان في وصية
المتوفى عاملها لاخوه لان اخوه مش وارس كم الوصية لا تنفز لان اصبح للاخ نصيب لقول النبي صلى الله عليه وسلم لا وصية لوارث كذلك الوصية تكون بحد اقصى الثلث
واحد مسلا واحد وصى بميت فدان لملجأ ايتام ثم قبل ان يموت حصل تغيرات وثروته نزلت الى متين فدان. فاصبحت الوصية باكثر من الثلث. الوصية اصبحت بنصف الايه؟ التركة تنفز بحد اقصى الثلث
الا لو الورثة وافقوا على انفاذ الوصية كما هي. ده يعتبر ما يزيد على ثلث تبرع منهم لملجأ الايتام هم كمان وياخدوا عني ثواب كمان عاوز اقول لكم ان لو واحد قرر
ان هو ياخد نصيبه في التركة زي نصيب اخته بالزبط مشاكل هو متبرع بجزء من نصيبه ما فيش اي مشاكل في ذلك ياخد على كده سواب كمان لكن ما يعملش كده وهو يرى ان شرع ربنا فيه عدم عدل. ده ده حرام جدا ده ده كفر اصلا
ان واحد يرى ان ربنا يظلم او لشرع ربنا ظالم. لكن عايز يتبرع يتبرع زي ما هو عايز نكمل ولهن الربع مما تركتم ان لم يكن لكم ولد. فان كان لكم ولد فلهن الثمن مما تركتم من بعد وصية
توصون بها او دين. لاحظ ان ربنا دايما بيخاطب الرجال سواء هم اللي هيرثوا او هم اللي اللي هيورثوا يعني سكان الراجل ميت او الراجل عايش ربنا دايما بيخاطب الرجال في الايات بتاعة
المواليد يعني سواء اللي ماتت زوجته فبيتقال له هيورس ايه ؟ او لو هو اللي مات بيتقال له زوجتك هتورس ايه هل ده لان ربنا بيحب الرجال اكثر فبيفضلهم فبيكلمهم
لما المشكلة تكون متوقعة من ناس معينة لانها مش بتحصل غير منهم عادة يجب مخاطبتهم هم بمنتهى الوضوح عشان ما يبقاش لهم عزر او حجة عادة الرجال بتأكل حق النساء
قصف المواريث الخطاب للرجال. لان الرجال تاريخيا كانوا هم اللي بيقسموا التركة. وهم اللي بياكلوا حقوق النساء طب وهم هم عشان يبقى في وضوح انا لما اكون عارف ان في مجموعة معينة من الموزفين بياخدوا اكتر من حقهم مسلا في القهوة بتاعة المكتب
عاوز اكون واضح معهم ان ده ما يتكررش. فكلمهم هم الاتنين بالزات واقول لهم كل واحد فيكم له فنجالين قهوة في اليوم ده مسلا يعني مسال غريب شوية بس لكن مش هكلم الشركة كلها
وبعدين هم يرجعوا يستعبطوا ويقولوا اه انت كنت تقصدنا احنا اه لا كنت اقصدكم. فازا لابد انك تخاطب الناس اللي بيصدر منها المشكلة عند علاج المشكلة بمنتهى الوضوح ولهن الربع مما تركتم ان لم يكن لكم ولد فان كان لكم ولد فلهن الثمن مما تركتم من بعد وصية توصون
بها او دين بيقول للرجال لو انتم اللي متوا زوجاتكم هيورسوا الربع لو ما عندكمش عيال عندكم عيال الزوجات هيرثوا الثمن التمن برضو بعد سداد الديون والوصية كمل الاية وان كان رجل يورث كلالة او امرأة
وله اخ او اخت فلكل واحد منهما السدس. فان كانوا اكثر من ذلك فهم شركاء في الثلث. من بعد وصية يوصى بها او دين غير مضار. وصية من الله والله عليم حليم. يعني ايه
الكلالة يعني ايه الكلالة معناها الناس المحيطة بالانسان الابوين وما علا. الجد والجدة والاولاد وما نزل يعني الاصل والفرع ما اسمهمش كلالة اسمهم اصل وفرع آآ آآ ده انت اصلك ابوك وامك وجدك وجدتك وفرعك ابنك وبنتك وحفيدك وحفيدتك
لكن الاكليل هو التاج المحيط برأس الانسان. يبقى وان كان رجل يورث كلالة يعني اللي هيورثوه هم المحيطين به الزوج الزوجة الاخ الاخت اولاد الاخ اولاد الاخت دول اسمهم الكلالة
اللي هم لا اب ولا ام ولا جد ولا جدة ولا ابن ولا بنت ولا حفيد ولا حفيدة. ده اسمه كلالة ان كان رجل يورث كلالة او امرأة له اخ او اخت
ولكل واحد منهما السدس ازا كانوا اتنين او عشرة او عشرين كلهم شركاء في الثلث. لان الاية بتكمل وبتقول فان كانوا اكثر من ذلك فهم شركاء في الثلث حلو اوي
شركاء الثلث يعني هياخدوا قد بعض ذكر كالانثى وليس الذكر مثل حظ الانثيين شركاء يعني شركاء بالتساوي احنا لو روحنا لاخر اية في السورة هي الاية التالتة بتاعة المواريث. الاية مية ستة وسبعين
نلاقي صيغة قريبة من صيغة الاية دية وبتوزع انصبة مختلفة ركز بقى معي كده وهات الاية مية ستة وسبعين مية ستة وسبعين بتقول يستفتونك يعني بيسألوك يا محمد بيسألوك بيطلبوا منك فتوى
قل الله يفتيكم في الكلالة برضه اهو ان امرؤ هلك ليس له ولد وله اخت فلها نصف ما ترك وهو يرثها ان لم يكن لها ولد لو واحد مات وما لوش ولاد
وله اخت تاخد نص اللي تركه وهو يرثها ان لم يكن لها ولد فان كانتا اثنتين اختين فلهما الثلثان مما ترك وان كانوا اخوة. بصوا بقى لو له اخوة رجالا ونساء فللذكر مثل حظ الانثيين
لهم ايه ؟ لهم التلتين ده غير خالص الاية الاية اتناشر ركز بقى كده في الاية اتناشر بتقول ايه ان امرؤ هلك ليس له ولد وله اخ وله اخت فلها نصف. سانية واحدة الاية اتناشر. هنجيب الاية اتناشر
وان كان رجل يورث كلالة او امرأة وله اخ او اخت فلكل واحد منهما السدس وان كانوا اكثر من ذلك فهم شركاء في الثلث. في الاية الاخيرة الثلثين من بعد وصية يوصي بها او دين غير مضار وصية من الله. طيب
هنا شركاء يعني بالتساوي. ايه بقى الحكاية دي ده معناه ان الكلالة في الاية اتناشر غير الكلالة في الاية مية ستة وسبعين دي كلالة ودي كلالة تانية خالص قلنا المحيطين به
طبقا للسنة كما وضح النبي صلى الله عليه وسلم المسألة دي لسيدنا عمر ابن الخطاب الاية اتناشر الاخوة فيها اخوة لام. يعني ايه اخوة لام يعني اخواته منامه اللي مات ده
اخواته دول اخواته من امه مش من نفس الاب يعني امه كانت متجوزة حد تاني قبل ابوه وخلفت ولما ولما آآ جوزها مات ولا طلقها اتجوزت واحد تاني جابت منه الربع الدهب. او او يعني
اخواته من امه لكن من اب مختلف. العرب يا جماعة كانت بتقطع كل ما هو من جهة المرأة الاخ من الام والاخت من الام كانوا لا يرثوا ولا يعتبر اصلا كانهم مش اخوة اصلا
لانهم مش اخواتهم اصلا العبرة فقط بالاخوة من الاب والام هم هم او الاخوة لاب يبقى الاب عنده كزا زوجة وولاده كلهم اخوات الاخوة الام لأ تمام الاسلام جه ادخل الاخوة لام في الميراث
عمل لهم كمان حاجة استسنائية ايه بقى استثناهم من قاعدة الحجب المواريث اللي علاقته بالميت عن طريق واسطة لو الواسطة حي الواسطة هو اللي هيرث و الشخص ده مش هيرث لان علاقته بالميت عن طريق واسطة. والواسطة حي
يعني الجد لا يرث ازا كان الاب عايش الاب هو اللي بيرث تمام؟ حلو اوي ابن الابن لا يرث ازا كان الابن عايش او واحد مات وعنده ابنه عايش وعنده احفاد. لا الاحفاد مش هيورسه ان ابوهم هيورس
لكن الاخوة لام يورسوا حتى لو امهم عايشة ان هم الواسطة الوحيدة لاخوهم هي امهم مش نفس الاب فهمتوا؟ طيب وده التاني ده ده استثناء قاعدة الحجب استثنوا منها تاني استثناء هو انهم يرثوا كلهم ذكور واناث
زي بعض مش بقاعدة للذكر مثل حظ الانثيين تالت حاجة لو فيه اخوة للميت من الاب والام ايضا او من الاب بس ايضا في وجود اخوة لام كل الاخوات هيورسوا بالتساوي زي بعض ذكور واناث
واشوف بقى الاخوة اللي ام اللي كانوا مش بيعتبروا من الاقارب خالص لما كنت عندنا في مصر نقول واقعين من قعر القفة منسيين ان عادة لو في اب مختلف بيبقى في حساسية بين الاخوات وكأنهم عيلتين مختلفين وكأنهم مش اخوات
هؤلاء المنبوذين في التركة ظهورهم اصبح خبر جيد بالنسبة لناس كتير هيورسوا معهم في التركة بسبب ظهورهم. فهذا يقرب الاخوة من بعض دي مسألة اسمها المسألة الحمارية او المسألة الحجرية
لما قضى احد القضاة في زمن سيدنا عمر بن الخطاب الاخوة لام بالميراث ولم يقضي للاخوة من الاب والام بالميراث راحوا لسيدنا عمر قالوا له يا سيدي هب ان ابانا حمارا
او حجرا السنا اخوة من نفس الام ما تدونا زيهم يعني ما احنا اخوة ولا امة ايضا. انسى ابونا بقى اعتبر ابونا قالوا له اعتبر ابونا حمار او اعتبر ابونا حجر
سيدنا عمر ورثهم فعلا وسميت المسألة الحمارية وسميت المسألة الحجرية اذا الاخوة الام اللي ما حدش كان بيكلمهم اصبح وشهم وش الخير على ناس تانية وسبب دخول آآ اخوات آآ اخرين في الميراث
طيب اعمل بقى الاية اتناشر من بعد وصية يوصى بها او دين غير مضار وصية من الله طبعا هذه الاحكام تنفذ بعد سداد الديون والوصية غير مضار يعني بدون قصد وقوع الضرر على الورثة. يعني
لو استطاع حد انه يثبت ان الوصية دي معمولة بطريقة مقصود بها الاضرار باحد الورثة او ببعض الورثة لا ينفز لا ينفز الوصية ازا كانت مقصود بها الاضرار لو تعمد المورث يعني الشخص ده قبل ما يموت
انه مسلا يكتب دين غير حقيقي لاحد ممكن الدنيا كلها احد الورسة عشان يورسه اكتر والورسة قدروا يثبتوا ان الورقة دي مفبركة او مش حقيقية او ما كانش فيه دين ولا حاجة. وان ده لعبة ملعوبة عشان خاطر يكتر نصيب حد معين
لا ينفذ هذا. يبقى غير مضار تنتهي الاية وصية من الله الله عليم حليم من الله الله عليم حليم الاية حداشر انتهت بايه فريضة من الله ان الله كان عليما حكيما
مالك قلنا الوصية هي بمعنى الفريضة وان كانت الوصية عادة تكون في المعاني اللي فيها بشرى وخبر حلو كده انما الفريضة تيجي في الحاجة اللي فيها شيء من المشقة مسلا القتال جه كتب عليكم القتال. ربنا ما قلش وصاكم بالقتال
التوصية بتيجي في الحاجة اللي فيها بشرى فيها مشقة قليلة لكن مسلا فاتوهن اجورهن فريضة. ادفعوا لهم المهر بتاعكم ده فريضة عليكم. يا مدام ما دام شيء فيه شيء من
من الجهد بيتقال فريضة فالوصية فريضة لكن كلمة فريضة استخدمت في الاية حداشر لانها بتفرض عليهم يعطوا الاولاد كزا والبنات كزا والام كزا فريضة من الله. ان الله كان عليما حكيما. لان الاية كلها عبارة عن فرائض هتدوا ده وهتدوا دي وهتدوا دي وهتدوا ده
دي فريضة ليك الاية اتناشر بتقول لهم ايه ولكم انتم لكم انتم لكم ايه ولكم نصف ما ترك ازواجكم ان لم يكن لهن ولد فلان الاية بدأت بتقول لهم هم هياخدوا ايه؟ انتهت بايه؟ وصية من
الله عليم حكيم قلنا الوصية بتيجي في الشيء اللي فيه بشرى او فيه مشقة اقل فعشان هي مش بتفرض عليهم يعطوا بل بتقول لهم انتم هتاخدوا ايه فانتهت بوصية من
الله والله عليم حليم. برضو بتؤكد ان الله سبحانه وتعالى عليم حليم لكن الاية حداشر اللي فيها فرض عليهم باعطاء كل ذي حق حقه قالت ايه مش عليم حليم خالد عليم حكيم
فريضة من الله ان الله كان عليما حكيما اولا ان اداة توكيد كان تفيد الماضي المستمر الله لا يتغير ان الله كان عليما حكيما وما يزال عليما حكيما. والى الابد سيبقى عليما حكيما
الهدف هنا هو انه لازم الانسان في المسائل اللي زي دية لان عادة في في المواريث بيزهر ناس مش راضية مش عاجبها نصيبها كان نفسها يكون اكتر لابد الانسان يضع
الثقة في الله لان ربنا عليم حكيم ده شيء مهم جدا يكون في ذهننا باستمرار نتوقف هنا الليلة اللهم انا نسألك حبك وحب من يحبك حب كل عمل يقربنا الى حبك
اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب الينا من اهلينا واموالنا ومن الماء البارد على الظمأ
اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب وانبيائك ورسلك وعبادك الصالحين. اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك
وعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي
حسناتكم جميعا. اللهم فاطر السماوات والارض عالم الغيب والشهادة. انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه. اكفنا واهلينا واخواننا واخواتنا كل من يكيد لنا ولهم. واحفظنا واياهم من شرورهم. ونجعلك اللهم في نحورهم فانت الوكيل ولا حول ولا
قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة اللهم سدد رميهم وخيب رمي عدوهم. وكن مع اخواننا في تركستان الشرقية وفي الشام وفي كشميرا وفي سريلانكا وفي الهند وانصر
يا رب من نصرهم واخذل يا رب من خذلهم وطهر المسجد الاقصى من الدنس فانهم لا يعجزونك واكتب لنا يا ربنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك
يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابط وادي مدها واهدها سبلها واملأها بنورك الذي لا يخبو. واشرح صدورها بفيض الايمان بك وجميل التوكل عليك
واحيها يا ربنا بمعرفتك. وانط يا مولانا على الشهادة في سبيلك. انك نعم المولى ونعم كمان نصير. وصلي اللهم وسلم على سيدنا محمد وعلى اله وصحبه ومن تبع هداه. والسلام عليكم ورحمة الله. ونراكم
غدا باذن الله نفس هذا الموعد